CELEX: C2005/057/62
Language: el
Date: 2005-03-05 00:00:00
Title: Υπόθεση Τ-502/04: Προσφυγή του Stéphane Lopparelli κατά της Επιτροπής των Ευρωπαϊκών Κοινοτήτων που ασκήθηκε στις 24 Δεκεμβρίου 2004

5.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 57/36
            
         Προσφυγή του Stéphane Lopparelli κατά της Επιτροπής των Ευρωπαϊκών Κοινοτήτων που ασκήθηκε στις 24 Δεκεμβρίου 2004
   (Υπόθεση Τ-502/04)
   (2005/C 57/62)
   Γλώσσα διαδικασίας: η γαλλική
   Ο Stéphane Lopparelli, κάτοικος Βρυξελλών, εκπροσωπούμενος από τους δικηγόρους Sébastien Orlandi, Albert Coolen, Jean-Noël Louis και Etienne Marchal, με τόπο επιδόσεων στο Λουξεμβούργο, άσκησε ενώπιον του Πρωτοδικείου των Ευρωπαϊκών Κοινοτήτων, στις 24 Δεκεμβρίου 2004, προσφυγή κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση περί χορηγήσεως μονάδων προτεραιότητας στον προσφεύγοντα σχετικά με το έτος προαγωγών 2003 καθώς και την απόφαση περί μη αναγραφής του ονόματός του στον πίνακα των προαχθέντων υπαλλήλων στον βαθμό Α5 για το ίδιο έτος·
            
         
               —
            
            
               να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα:
   Προς στήριξη της προσφυγής του, ο προσφεύγων προβάλλει, πρώτον, παράβαση των άρθρων 5, 7 26, 43 και 45 του ΚΥΚ καθώς και παραβίαση της αρχής της αντιστοιχίας μεταξύ βαθμού και θέσεως απασχολήσεως και της αρχής σχετικά με το δικαίωμα του υπαλλήλου για ολοκλήρωση της σταδιοδρομίας του. Δεύτερον, ο προσφεύγων ισχυρίζεται ότι δεν πραγματοποιήθηκε καμιά συγκριτική εξέταση των προσόντων όλων των υπαλλήλων ίδιου βαθμού επί βάσεως ισότητας, και τούτο κατά παράβαση των άρθρων 5, 7, 43 και 45 του ΚΥΚ καθώς και της αρχής του δικαιώματος κάθε υπαλλήλου να προχωρήσει στη σταδιοδρομία του.